
	לכל מאן דבעי,
	‏‏‏‏יום ראשון כ"ז תמוז תשפ"ו
‏‏‏‏‏12 יולי 2026



מכרז פומבי מס' 38/2026
להפעלת בית ספר מח"ט צומח בעיר נתיבות החל משנת הלימודים תשפ"ז 

מסמך שינויים והבהרות

בהמשך לפרסומו של המכרז שבנדון (להלן: "המכרז") להלן הבהרות למכרז: 



מענה לשאלות הבהרה: 


	מס"ד
	מסמך ועמוד
	סעיף
	שאלה 
	תשובה

	1. 
	מסמך א' 
	2.1
	בהתחשב בעובדה שהמוסד טרם קיבל סמל מוסד והנושא מצוי בדיונים בוועדה העליונה, וכיוון שאנו נמצאים פחות מחודשיים לפני פתיחת שנת הלימודים תשפ"ז, נבקש להבהיר: מהו המועד האחרון (תאריך קובע) שמעבר לו, ככל שלא יתקבל סמל מוסד, תיושם החלופה להפעלת המכרז לקראת שנת הלימודים תשפ"ח?

	לפי החלטת העירייה ובכל מקרה לא לאחר 1.9.26.

	2. 
	מסמך א' 
	2.1(ג)
	בסעיף זה מצוין כי המבנה הזמני משמש כיום מוסד שמספר סמלו הוא 87061. מבדיקה שערך המציע עולה כי לא קיים במשרד החינוך מוסד פעיל תחת מספר סמל זה. נבקש להבהיר: מהו המוסד הפיזי הפועל כיום במבנה? כמו כן, האם המוסד הנוכחי עתיד להתפנות מהמבנה, ואם כן – באיזה מועד מדויק?

	במקום הפיזי פועל מרכז קידום נוער. בית הספר מיועד לפעול במקביל לפעילות המוסד עם מספר מצומצם של תלמידים במבנה הנוכחי.

	3. 
	מסמך א' 
	2.1 (ג)
	נכתב כי בית הספר יפעל במבנה זמני ברחוב העצמאות 116, וכי העירייה תהא רשאית להעבירו למבנה אחר במהלך תקופת ההתקשרות. נבקש להבהיר באופן חד-משמעי: על מי תחול האחריות והמימון של העברת בית הספר למבנה אחר, לרבות עלויות המעבר הפיזי, העברת הציוד, והתאמת התשתיות (רשת, מעבדות, כיתות מיוחדות) במבנה החדש – המפעיל או העירייה?

	על הגורם המפעיל.

	4. 
	מסמך א' 
	סעיף 2.11; 
	בהתאם לסעיף 2.10 לנוהל חוזר מנכ"ל המצורף, חלה חובה על הרשות המקומית לפרט בעיות ופגמים ידועים שתיקונם חיוני לתפקודו של בית הספר ומשפיעים על הליך הרישוי. נבקש לקבל נתונים מלאים אודות: א. מצבו הפיזי הנוכחי של המבנה ברחוב העצמאות 116 והתאמתו לחובות ההנגשה החלים בדין. ב. פירוט הציוד והריהוט הקיים כיום במבנה אשר יועמד לרשות הזוכה. ג. האם קיימים ליקויים מבניים, בטיחותיים או תברואתיים הידועים לרשות כיום במבנה זה?
	המבנה עובר כרגע שיפוץ משמעותי להתאמתו למח"ט. קיים ריהוט בסיסי בלבד (שולחנות וכסאות) .דו"ח ליקויים יבוצע בתום השיפוץ.

	5. 
	מסמך א' 
	8.2
	ביחס למדד "ניסיון נוסף מס' בתי ספר בשנת תשפ"ו", נבקש להבהיר כי לצורך מניין מוסדות החינוך והתלמידים ייספר גם ניסיונו המוכח של המציע בהפעלת בתי ספר מקצועיים / מח"ט הפועלים תחת פיקוח והרשאה של משרד העבודה, המהווים מוסדות חינוך מקבילים במהותם ובמאפייניהם למוסד מסוג מח"ט.
	הבקשה נדחית.

	6. 
	מסמך א' 
	8.2.1
	נבקש להבהיר אילו בעלי תפקידים (תקנים/תארים עירוניים) ירכיבו את הוועדה המקצועית מטעם הרשות המקומית, והאם ועדה בהרכב זה כבר קיימת ומאושרת ברשות?
	מנהלת אגף החינוך וסגניתה (או מי מטעמן). בהתאם להחלטת וועדת המכרזים בעירייה יתכן ויצורפו נציגים נוספים כמנקדים או משקיפים.


	7. 
	מסמך א' 
	8.2
	בהתייחס לעובדה שהמדדים ברכיב זה מבוססים על התרשמות הוועדה המקצועית ואינם מוחלטים, נבקש לקבוע כי יתאפשר לכלל המציעים להציג פרונטלית את חוברת הפירוט והצעתם בפני הוועדה המקצועית באופן שוויוני ומסודר.

	לשק"ד הועדה כמפורט במכרז.

	8. 
	מסמך א'7 – פירוט נתונים על ידי המשתתף לצורך ניקוד איכות
	אמת מידה מס' 1
	האם צריך לצרף את רישיונות ההפעלה גם של בתי הספר בניסיון הנוסף? (בנוסף לרישיונות) 
	לא. הדרישה לצירוף רישיונות היא רק ביחס לעמידה בתנאי הסף.

	9. 
	הסכם (מסמך ג')
	6.7
	בסעיף 6.7 להוראות ההסכם נקבע כי המפעיל מתחייב להקצות את שעות ההוראה לפי הנחיות משרד החינוך ועליו לנצל את מלוא סל השעות שאם לא כן יהיה כפוף לסנקציות כמתואר בהסכם. בעניין זה נבקש להבהיר כי בהתאם למדיניות של משרד החינוך, הכללים וההנחיות שהוא קבע (ראו למשל סעיף 2.16.8 לנוהל לבחירת גורם מפעיל או להעברת בעלות על מוסד חינוך על ידי רשויות מקומיות והפעלת מוסדות החינוך בניסוחו ממרץ 2023), ניצול בחריגה של עד 6% מתקציב השעות נחשב כניצול מלא של תקציב שעות הלימוד, אשר אינו מחייב את בית הספר להחזיר למשרד החינוך את יתרת השעות הבלתי מנוצלות; בנוסף לכך, בית הספר רשאי לנצל עד 10% מתקציב שעות הלימוד לצורך הוצאות חינוכיות, כך שאם בית הספר ניצל 90% משעות התקן אך את יתר 10% השקיע בהוצאות חינוכיות גם אז הוא לא יידרש להחזר כלשהו של תקציב. 
נבקש אפוא להבהיר כי הסעיף האמור בהסכם כפוף אפוא למדיניות ונוהלים אלה של משרד החינוך וכל אימת שהחריגה בשעות תהיה עד 6% ו/או שהמפעיל ניצל עד 10% מתקציב שעות הלימוד לצורך הוצאות חינוכיות לא ייחשב הדבר להפרה של ההסכם.

	הבקשה מקובלת הסעיף כפוף לנוהלי וחוזרי משרד החינוך כפי שיהיו במהלך תקופת ההתקשרות.

	10. 
	הסכם (מסמך ג')
	8.16.2
	לפי ס' 8.16.2 ו-13.14 להסכם הזוכה הוא שנושא בעלויות חשמל ומים מתוך תקציב בית הספר וזאת חרף העובדה שלפי נוהל משרד החינוך (ס' 2.6.3) וגם כעולה מסעיף 14.1 להסכם המצטט הוראות נוהל זה וקובע שהרשות המקומית אחראית על יישומו הרשות המקומית היא שצריכה לשאת בעלויות אלה. נבקש להבהיר סתירה אפשרית זו ולהסיר את הוראות סעיפים 8.16.2 ו-13.14 להסכם.

	ראו סעיף 14.2.2 המסדיר את השתתפות הרשות בנשיאה בעלויות חשמל (על דרך תשלום "פר תלמיד" תושב העיר).

תשומת לב המציעים כי סעיף 2.6 לנוהל מחייב את הרשות להעביר את השתתפותה בעלויות הקיום כמפורט בסעיף וכך נעשה.




	11. 
	הסכם (מסמך ג')
	24.6
	בסעיף 24.6 להסכם נקבע כי לראש הרשות ניתנת סמכות הכרעה בכל מחלוקת שתתעורר בקשר להסכם לאחר תקופת סיומו. נבקש לשנות את הסעיף נוכח ניגוד הענינים בו מצוי ראש הרשות במקרה שכזה של מחלוקות בין הצדדים. ניתן לקבוע כי במקרה של מחלוקות בין הצדדים ינסו הצדדים לפתור אותן בדרכי שלום ותוך קיום הידברות בין ראש הרשות למנכ"ל הזוכה אך סמכות הכרעה לצד אחד בהסכם במקרה של מחלוקות הינה מרחיקת לכת.

	האחריות בכל הנוגע לבית הספר נתונה לרשות המקומית בכובעה כ"רשות החינוך המקומית" כהגדרתה בחוק לימוד חובה, תש"ט-1949 וראש העירייה בכובעו כ"ראש רשות החינוך המקומית".

אין ניגוד עניינים.

אין בסעיף זה כדי לגרוע מהמפעיל לפנות לערכאות משפטיות לפי הצורך.


	12. 
	נספח א' להסכם
	ללא
	נבקש להבהיר כי מדובר בבי"ס חדש ועל כן אין רשימת מורים, עובדי מנהלה ורשימת ציוד
	בנספח נכתב במפורש: "יושלם על ידי הזוכה עד 2 חודשים לאחר תקופת ההפעלה".


	13. 
	מסמך א'(7)
	ללא
	נבקש את הבהרתכם כי בסעיף זה יילקחו בחשבון בתי הספר המופעלים ע"י המציע למעט בתי הספר שפורטו בתנאי הסף.

	נכון. באמת מידה של מספר בתי ספר נכתב במפורש כי הניסיון הוא: "מעבר לנדרש בתנאי הסף"

	14. 
	נספח ב'1 – אישור קיום ביטוחים 
	1
	בשורה הראשונה, מבוקש למחוק את המילים "מכל סיבה".

	הבקשה נדחית. 

	15. 
	נספח ב'1 – אישור קיום ביטוחים
	2
	1. מבוקש למחוק את המילה "כל".

2. מבוקש למחוק את המילים "ו/או לצד שלישי כלשהו ו/או למפעיל ו/או לעובדיו ו/או למי מטעמו".

	1.הבקשה מתקבלת.


2.הבקשה נדחית.

	16. 
	נספח ב'1 – אישור קיום ביטוחים
	3
	בשורה הראשונה, מבוקש למחוק את המילים "ו/או על ידי מי מטעמו".

	הבקשה נדחית.

	17. 
	נספח ב'1 – אישור קיום ביטוחים
	4
	1. מבוקש למחוק את המילים "ו/או לפצות".

2. מבוקש להוסיף לאחר המילים "מכוח פסק דין" את המילים "שלא עוכב ביצועו".

	1.הבקשה נדחית.


2.הבקשה נדחית. 

	18. 
	נספח ב'1 – אישור קיום ביטוחים
	6
	1. מבוקש למחוק את המילים "במעמד חתימת הסכם זה" ולהחליפן במילים "בטרם תחילת השירותים".

2. מבוקש למחוק את המילה "מיד" ולהחליפה במילים "בהקדם האפשרי".

	1.הבקשה נדחית.





2.הבקשה מתקבלת כחלופה. 

	19. 
	נספח ב'1 – אישור קיום ביטוחים
	7.1
	מבוקש למחוק את המילה "בפוליסות" ולהחליפה במילים "באישור הביטוחים".

	הבקשה נדחית, אולם ניתן יהיה להשחיר פרטים מסחריים / סודיים מהפוליסות.

	20. 
	נספח ב'1 – אישור קיום ביטוחים
	7.3
	מבוקש למחוק את המילים "ומי מטעמו". 
	הבקשה נדחית.

	21. 
	נספח ב'1 – אישור קיום ביטוחים
	7.5
	מבוקש למחוק את המילים "ומי מטעמו".
	הבקשה נדחית.

	22. 
	נספח ב'1 – אישור קיום ביטוחים
	7.7
	מבוקש למחוק את המילים "60" ולהחליפן ב"30". 
	הבקשה נדחית.

	23. 
	נספח ב'1 – אישור קיום ביטוחים
	7.10
	1.לאחר המילה "ביט" מבוקש להוסיף את המילים "ו/או נוסח מקביל לו".
2.מבוקש להבהיר כי הסעיף הינו למעט ביטוח אחריות מקצועית.

	1.הבקשה מתקבלת.
2.לאחר המילים "התקפות במועד התחלת הביטוח" יש להוסיף את המילים ", למעט ביטוח אחריות מקצועית".

	24. 
	נספח ב'1 – אישור קיום ביטוחים
	8
	שורה ראשונה – מבוקש למחוק את המילים "והמצאת הפוליסות" – לשם כך מומצא אישור הביטוחים.

	ראו מענה לשאלה 12 לעיל.

	25. 
	נספח ב'1 – אישור קיום ביטוחים
	11
	1. שורה ראשונה – מבוקש למחוק את המילה "כל".

2. שורה שנייה – מבוקש למחוק את המילה "כל".

	הבקשות נדחות.

	26. 
	נספח ב'1 – אישור קיום ביטוחים
	14
	שורה ראשונה – מבוקש למחוק את המילים "ו/או מי מטעמו".
	הבקשה נדחית.

	27. 
	נספח ב'1 – אישור קיום ביטוחים
	16
	שורה ראשונה – מבוקש למחוק את המילים "ההוראות הנ"ל יחולו עליו ביטוח "BACK TO BACK" והמפעיל יעמוד בהתחייבויות העירייה בהתאמה ולהחליפן במילים "הוראות ביטוח הולמות, בהתאם לאופי והיקף ההתקשרות עימם".

	הבקשה נדחית.

	28. 
	נספח ב'1 – אישור קיום ביטוחים
	כללי
	מבוקש להוסיף את המילים " על אף האמור לעיל, אי המצאת אישור עריכת הביטוח במועד לא תהווה הפרה יסודית, אלא אם חלפו 10 ימים ממועד בקשת המזמין בכתב, להמצאת האישור כאמור."

	הבקשה נדחית. 

	29. 
	נספח ב'1 – אישור קיום ביטוחים
	כללי
	העירייה תבטח את המבנה נשוא הסכם זה בערך כינון כנגד סיכוני אש מורחב ותכלול סעיף לפיו המבטח מוותר על זכות התחלוף כלפי המפעיל ו/או מי מטעמו, למעט כלפי מי שגרם לנזק בזדון. כמו כן העירייה פוטרת את המפעיל מאחריות לנזק ישיר ועקיף על פי ביטוח המבנה כאמור לעיל. האמור לא יחול כלפי מי שגרם לנזק בזדון.

	הבקשה נדחית.

	30. 
	נספח ה'
	
	נבקש הבהרתכם, האם ניתן להציע השקעה מדורגת לפי שנים? (כלומר שנה ראשונה X ש"ח, שנה שנייה X ₪ וכו'...)
	הבקשה נדחית. ההשקעה היא "פר תלמיד" ללא דירוג שנים.

	31. 
	נספח ה'
	מס"ד 1
וסעיפים 17.1 ו-17.6 בהסכם
	נבקש להבהיר: האם המפעיל רשאי לגבות דמי ניהול/תקורה מתקציבים ממשלתיים תוספתיים או פרויקטים ייעודיים שאינם בבסיס התקן (למשל פרויקטים של משרדי ממשלה שונים שישולבו במח"ט), ככל שיינתן לכך אישור מפורש מהגורם המממן, או שמא דמי הניהול מוגבלים אך ורק לבסיס תקציב משרד החינוך (בנטרול גפ"ן ופיתוח)?
	ראו סעיף 2.16.8 לנוהל בחירת גורם מפעיל.




מסמך הבהרות זה מהווה חלק בלתי נפרד ממסמכי המכרז והאמור בו גובר על מסמכי המכרז במקרה של סתירה.
על המציעים לצרף להצעתם את מסמכי ההבהרות כשהם חתומים כדין על ידם.
                                                                                                                          ___________
                                                                                                                            עיריית נתיבות

עמוד 3 מתוך 3
חתימת המשתתף: _________________

